stanford-oval/wikipedia huggingface dataset:
Johanna Myyryläinen

Johanna Myyryläinen (s. 13. huhtikuuta 1994 Kitee) on suomalainen pesäpalloilija. Hänen kasvattajaseuransa on Kiteen Pallo ja nykyisin hän edustaa Viinijärven Urheilijoita.
Superpesiksen runkosarjassa Myyryläinen on pelannut kaikkiaan 45 ottelua, joissa on lyönyt kymmenen ja tuonut 11 juoksua. Kärkilyöntipisteitä hän on kerännyt pelaamissaan runkosarjan otteluissa 79. Superpesiksen pudotuspeleissä Myyryläinen on pelannut 13 ottelua, joissa on sekä lyönyt että tuonut kaksi juoksua. Lisäksi hän on pelaamissaan pudotuspelien otteluissa kerännyt tililleen 22 kärkilyöntipistettä.
Merpati Nusantara Airlines

| Merpati Nusantara Airlines |
| --- | --- |
 IATA: MZ  –  ICAO: MNA 
Kutsukoodi:  MERPATI
Perustettu:  1962
Laivaston koko:  33
Kohteiden määrä:  87
Solmukohdat:   Soekarno-Hattan kansainvälinen lentoasema
Kotipaikka:   Jakarta
Kanta-asiakasohjelma:  Merpati EasyFlyer
Avainhenkilö(t):  Sardjono Jhony Tjitrokusumo (toimitusjohtaja)
Yhtiön sivut:  www.merpati.co.id
Merpati Nusantara Airlines on indonesialainen lentoyhtiö. Lentoyhtiö lentää pääasiassa kotimaanlentoja, mutta sillä on kohteita myös Itä-Timorissa, Malesiassa, Papua-Uudessa-Guineassa ja Filippiineillä. Yhtiön päälentokenttä on Soekarno-Hattan kansainvälinen lentoasema.
Laivasto

Laivasto 22. syyskuuta 2008:
12 Boeing 737-200
12 Boeing 737-300
2 Boeing 737-400
3 Fokker 100
2 Fokker F28 Mk4000
3 Indonesian Aerospace CN-235-100
4 Indonesian Aerospace 212-200
5 De Havilland Canada DHC-6-300 Twin Otter
2 Xian MA60
Aiheesta muualla

Viralliset kotisivut (Arkistoitu – Internet Archive)
Fokker 100 Yogyakartan lentokentällä.
Dhakan tulipalo 2010

Ihmisiä tutkimassa tulipalopaikkaa palon jälkeisenä päivänä.
Dhakan tulipalo 2010 tapahtui 3. kesäkuuta 2010 Bangladeshin pääkaupungissa Dhakassa. Kaupungin keskustassa levinnyt tuli tuhosi kaikkiaan seitsemän rakennusta ja surmasi kymmeniä ihmisiä. AP:n mukaan surmansa sai ainakin 117 ihmistä. Pelastusoperaatio lopetettiin seuraavana päivänä.
Onnettomuus sai alkunsa viallisesta sähkömuuntajasta noin 22.30 paikallista aikaa. Onnettomuudessa menehtyi yli sata ihmistä ja arviolta saman verran loukkaantui. Uutistoimistojen mukaan onnettomuudessa menehtyi myös paljon häävieraita, sillä erään palon alle jääneen talon katolla vietettyjen häiden vieraat jäivät jumiin rakennukseen palon levitessä nopeasti.
Loukkaantuneita hoidettiin Dhakan yliopistollisessa keskussairaalassa. Suurin osa loukkantuneista kärsi palovammojen sijaan myrkyllisen savun hengittämisestä aiheutuneista komplikaatioista.
Bangladeshin pääministeri Sheikh Hasina osoitti surunvalittelunsa onnettomuudessa menehtyneiden omaisille.
Aiheesta muualla

Helsingin Sanomat: Yli sata kuollutta Bangladeshin korttelipalossa (suomeksi)
Reuters: At least 40 dead in Bangladesh fire (englanniksi)
Jos rakastat

| Jos rakastat |
| --- | --- |
 Julisteessa Elli Vallinoja ja Chike Ohanwe.
Ohjaaja:  Neil Hardwick
Käsikirjoittaja:  Katja Kallio
Perustuu:  Topeliuksen satuun Adalminan helmi
Tuottaja:  Jarkko Hentula
Säveltäjä:  Leri Leskinen
Kuvaaja:  Pini Hellstedt
Leikkaaja:  Harri Ylönen
Lavastaja:  Kaisa Mäkinen
Pääosat:  Elli Vallinoja  Chike Ohanwe  Minttu Mustakallio  Taneli Mäkelä
Valmistustiedot
Valmistusmaa:   Suomi
Tuotantoyhtiö:  Juonifilmi
Ensi-ilta:  6. tammikuuta 2010
Kesto:  121 min
Alkuperäiskieli:  suomi
Budjetti:  1 583 000 €  (SES 700 000 €)
Aiheesta muualla
IMDb 
Elonet
Infobox OKNimi-testi OK: 
Jos rakastat on 6. tammikuuta 2010 ensi-iltansa saanut suomalainen musikaalielokuva. Elokuva on Neil Hardwickin esikoisohjaus pitkän elokuvan parissa. Elokuvan käsikirjoitti Katja Kallio. Elokuva kertoo ministerin tyttären ja maahanmuuttajan rakkaustarinan, joka pohjautuu väljästi Zachris Topeliuksen satuun Adalminan helmi. Musikaalielokuvan nimi juontuu sen päätöslaulusta, Kristiina Halkolan tunnetuksi tekemästä kappaleesta ”Jos rakastat”.
Juoni

Poliitikkoisän pienen tyttären Adan äiti on kuollut rattijuopon yliajamana, mutta Ada tapaa häntä yhä mielikuvituksessaan. Kiireisen isän rinnalla Adan kasvatustyylistä kilpailevat äidin kovapintainen sisko ja isän sisko, sympaattinen boheemi Hanna. Ada varttuu kauniiksi mutta koppavaksi nuoreksi aikuiseksi, joka ylioppilasjuhlissaan suuttuu isän lupaamasta Karibian-matkasta, koska halusi lahjaksi auton. Ada juhlii väärennetyillä papereilla, kokeilee huumeita, varastaa urheiluauton ja ajaa sillä yhteen toisen auton kanssa. Ada menettää muistinsa, mutta pahemmin loukkaantuu toisen auton kuljettaja. Ada harhailee matkoilla olevan Hannan tyhjään asuntoon ja alkaa uskoa itseään väärennetyn ajokorttinsa Annaksi.
Adan muisti alkaa palailla lehtilööppien perusteella. Ada hakeutuu sairaalaan johon uhri on viety, muttei pääse katsomaan tätä koska ei ole sukulainen. Ada saa liittolaisekseen sairaanhoitaja Mervin, jonka avulla hän pestautuu sairaalan siivoojaksi. Evästauolla meren rannalla Ada tapaa nigerialaissukuisen Tonin, jonka hän on kohdannut jo elokuvan aiemmissa kohtauksissa ohimennen. Vähitellen Ada tajuaa aiheuttamansa auto-onnettomuuden uhrin olevan Tonin isä. Adan ja Tonin välille syttyy romanssi, mutta Tonin isä kuolee sairaalassa.
Autokolarin silminnäkijänä ollut roskisdyykkarinainen kauppaa Adalta pudonneen helmikaulakorun Tonin ystävättärelle Afyalle, joka alkaa epäillä Annaa Adaksi uutiskuvien perusteella. Myös Anna näkee lehtijuttuja kadonneesta ministerin tyttärestä ja tapaa isänsä eduskuntatalon portailla. Hän haluaisi tunnustaa yliajon, mutta isä haluaa jättää jutun Adan ja Toni perheen lakimiesten huoleksi. Tonin äiti haluaa suostua huomattavaan rahakorvaukseen, mutta Toni ei. Ada ja Toni eroavat, Afya kertoo Tonille rakastaneensa häntä aina, mutta Toni ei kykene vastaamaan Afyan tunteisiin.
Ada ei saa syyllisyyttä mielestään, käy tunnustamassa poliisille ja lähettää siitä Tonille videopätkän. Hänet tuomitaan vankilaan. Seuraavien kuukausien aikana Toni käyttäytyy huonosti äidilleen ja pikkusisarilleen, ja menee lopulta tapaamaan Adaa vankilaan. Ada saa Tonilta kaulakorunsa takaisin, mutta heidän tulevaisuutensa tarina jättää auki. Elokuva päättyy lauluun ”Jos rakastat”, jossa nuoret muistelevat ensitapaamistaan meren rannalla.
Rooleissa

| 0 | 1 | 2 |
| --- | --- | --- |
|   Elli Vallinoja   | … |   Ada Helminen	   |
|   Chike Ohanwe   | … |   Toni   |
|   Minttu Mustakallio   | … |   Adan äiti   |
|   Taneli Mäkelä   | … |   Adan isä   |
|   Jenni Kokander   | … |   Mervi Takala   |
|   Jessica Penttilä   | … |   Ada 9-vuotiaana   |
|   Satu Silvo   | … |   Marja-Leena   |
|   Meri Nenonen   | … |   Hanna   |
|   Fay Eskin   | … |   Tonin äiti   |
|   Mateus Tembe   | … |   Tonin isä    |
|   Matti Onnismaa   | … |   Ola   |
|   Sarah Kivi   | … |   Afya   |
|   Soma Manuchar   | … |   Inaya   |
|   Esa-Matti Loukola   | … |   Jonne   |
|   Anna Laulumaa   | … |   Milla   |
|   Henni-Liisa Stam   | … |   Muru   |
|   Renée Böök   | … |   Tonin pikkusisko   |
|   Matilda Elo   | … |   Tonin pikkusisko   |
|   Ella Lund   | … |   Milla 9-vuotiaana   |
|   Elina Kanerva   | … |   Muru 9-vuotiaana   |
|   Iolanta Savva   | … |   Agnes   |
|   Terhi Kaunismäki   | … |   Juopponainen   |
|   Petri Hakala   | … |   Puutarhuri   |
|   Veeti Kallio   | … |   Klovni/hattukauppias   |
|   Miika Laakso   | … |   Adan isän avustaja   |
|   Jukka Virtanen   | … |   Jukka Virtanen    |
|   Riku Calderón   | … |   Murun poikaystävä 1.   |
|   Kimmo Jukuri   | … |   Murun poikaystävä 2.   |
|   Ella Granström   | … |   Afyan kaveri   |
|   Lilli Hunnakko   | … |   Afyan kaveri   |
|   Emmi Salo   | … |   Afyan kaveri   |
|   Elisabeth Antikainen   | … |   Hoitaja vastaanotossa   |
|   Taru Sandelin   | … |   Hoitaja karaokessa   |
|   Tiia Venäläinen   | … |   Hoitaja karaokessa   |
|   Kaisa 'Kaika' Astikainen   | … |   Laulava potilas    |
|   Dilan Güler   | … |   Laulava potilas   |
|   Jaakko Kulomaa   | … |   Laulava potilas   |
|   Sari Lempiäinen   | … |   Laulava potilas   |
|   Jukka Leskinen   | … |   Laulava potilas   |
|   Henna Nevalainen   | … |   Laulava potilas   |
Tuotanto

Elokuvassa kuullaan uusversioita monista suomalaisten tuntemista  poplaulusta. Lähes jokaista musiikkikohtausta ennen laulun alkuperäinen tekijä vilahtaa kuvassa cameoroolissa. Ainoat poikkeukset ovat vuosia aiemmin kuolleen Juice Leskisen kappaleet sekä muiden töiden takia estyneen Tero Vaaran esiintyminen kohtauksessa ”Älä jätä minua”.
Elokuvan työläimmin kuvattu kohtaus on kappaleen ”Jos sä tahdot niin” soidessa nähtävä katsaus nuorenparin mahdolliseen tulevaisuuteen. Siinä käytettiin steadicamiä, motion control -robottikameraa ja digitaalisia trikkileikkauksia.
Laulut

Kaikkien laulujen sovitukset elokuvaa varten on tehty Leri Leskisen johdolla. Suluissa alkuperäinen tai tunnetuin esittäjä:
”Ei” (Maija Vilkkumaa), es. Jessica Penttilä ja Satu Silvo
Sikermä ”Mombasa” (Taiska) – ”Lähetystyö” (Ultra Bra) – ”Matkalla Alabamaan” (Popeda) – ”Eviva España” (Marion) – ”Bingo bango bongo” (Hullujussi) – ”Eesti on My Mind” (Juice), es. Meri Nenonen ja Jessica Penttilä
”Lasten mehuhetki” (Tuomari Nurmio), es. Veeti Kallio
”Suojelusenkeli” (Don Huonot), es. Minttu Mustakallio ja Järjestyshäiriö
”Säpinää” (Maukka Perusjätkä), es. Terhi Kaunispää
”Viidestoista yö” (Juice Leskinen), es. Elli Vallinoja
”Lapponia” (Monica Aspelund) (muodossa ”Amnesia”, san. Jukka Virtanen), es. Jukka Virtanen ja Rajaton
”Joka päivä ja joka ikinen yö” (Eppu Normaali), es. Sarah Kivi
”Nuoruustango” (Kiti Neuvonen), es. Elli Vallinoja
”Rusketusraidat” (PMMP), es. Christa Renwall
”Jos sä tahdot niin” (Hector), es. Elli Vallinoja ja Chike Ohanwe, lopputeksteissä Jippu ja Samuli Edelmann
”Pakko päästä pois” (Tehosekoitin), es. Elli Vallinoja
”3:30” (Juice Leskinen), es. Chike Ohanwe
”Heilutaan” (Tiktak), es. Taneli Mäkelä
”Hän” (J. Karjalainen), monia esittäjiä
”Älä jätä minua” (Mamba), es. Elli Vallinoja
”Rakkaus on lumivalkoinen” (Yö), es. Neiti Saana
”Jos rakastat” (Kristiina Halkola), es. Elli Vallinoja ja Chike Ohanwe
”Olen kaunis” (Pelle Miljoona)
Laulut > Pois jätetyt laulut

”Ja rokki soi” (Matti ja Teppo Ruohonen), es. Jessica Penttilä ja Minttu Mustakallio
”Minä suojelen sinua kaikelta”, Ultra Bra
Vastaanotto

Tv-Nytissä neljä kriitikkoa antoi elokuvalle tähtiä keskiarvolla 2,0.selvennä
Suomen Kuvalehden Kalle Kinnunen nostaa hattua tekijöiden rohkeudelle, yritykselle ja suuruudenhulluudelle, mutta sanoo odottaneensa viimeiset puoli tuntia elokuvan loppumista. Hänestä Jos rakastat -elokuvan suurimpia puutteita ovat näyttävyyttä vaativalle musikaaligenrelle liian pieni budjetti, juonen epärealistisuudet ja deus ex machina -tason helpot ratkaisut sekä eräät näyttelijävalinnat. Film-O-Holic.com-elokuvasivuston Jarkko Sirén harmittelee pääparin näyttelijätyylien erilaisuutta, mutta pitää elokuvaa kuitenkin kohtuullisen onnistuneena, joskaan ei Hardwickin parhaisiin ohjauksiin kuuluvana.
Aiheesta muualla

Jos rakastat Internet Movie Databasessa (englanniksi)
Hifikepunye Pohamba

| Hifikepunye Pohamba |
| --- | --- |
 Hifikepunye Pohamba vuonna 2010.
Namibian 2. presidentti 
 21. maaliskuuta 2005-21. maaliskuuta 2015  
Pääministeri:  Nahas Angula Hage Geingob
Edeltäjä:  Sam Nujoma
Seuraaja:  Hage Geingob
Henkilötiedot
Syntynyt: 18. elokuuta 1935 (ikä 89) Okanghudi, Lounais-Afrikka
Puoliso:  Penehupifo Pohamba
Tiedot
Puolue:  SWAPO
Uskonto:  anglikaani
Hifikepunye Lucas Pohamba (s. 18. elokuuta 1935) on namibialainen poliitikko, joka on toiminut maansa toisena presidenttinä. Hänet valittiin 21. maaliskuuta 2005 Sam Nujoman seuraajaksi ja joulukuussa 2009 toiselle kaudelle. Perustuslaki sallii presidentille vain kaksi kautta, ja marraskuussa 2014 Pohamban seuraajaksi valittiin Hage Geingob, joka astui virkaan huhtikuussa 2015.
Hifikepunye Pohamba nousi SWAPO:n johtoon marraskuussa 2007. Hänelle myönnettiin Mo Ibrahim -palkinto maaliskuussa 2015.
Nokia 5530 XpressMusic

| Nokia 5530 XpressMusic |
| --- | --- |

Julkaistu:  2009
Mitat:  104 × 49 × 13 mm
Paino:  107
Näytön kuvatarkkuus:  640 × 360
Muisti:  70
Kamera:  3,15 megapikseliä
Radio:  kyllä
Musiikkisoitin:  kyllä
Valmiusaika:  336
Käyttöjärjestelmä:  Symbian OS / S60 5th Edition
Liitännät:  microUSB-liitäntä + 3,5 mm kuulokeliitäntä
Infobox OKNimi-testi OK: 
Nokia 5530 XpressMusic on Nokian valmistama viihde-/musiikkipuhelin. Se tuli markkinoille vuonna 2009 seuraten edeltäjäänsä, Nokia 5800:aa. Puhelimessa on 2,9 tuuman resistiivinen kosketusnäyttö ja 3,15 megapikselin kamera LED-salamalla. Mallia myydään 4 GB:n MicroSD-muistikortilla, mutta puhelin tukee jopa 16 GB:n muistikortteja. Siihen on saatavilla myös Comes With Music -palvelu.
Puhelimessa on multimediaominaisuudet sekä tuki 2G-verkolle ja WLANille, sekä mm. SWF-tiedostoille. Se käyttää S60 5th Edition -käyttöjärjestelmää.
Aiheesta muualla

Nokia 5530 Express Music - Tuki
Käyttöohjeet (Arkistoitu – Internet Archive)
Europa

Wikisanakirjassa on tähän liittyvä sananselitys: .
Europa voi tarkoittaa ainakin seuraavia asioita:
Europa, Ranskalle kuuluva saari Intian valtameressä
Europa tai Europe, kreikkalaisen mytologian kaunis foinikialaisprinsessa
Europa, yksi Jupiterin kuista
52 Europa, asteroidi
Europa, ELDOn kantorakettiprojekti
M/S Silja Europa, Tallinkin matkustaja-autolautta
Costa Europa, Costa Cruisesin alus
RN Europa (1895), Italian kuninkaallisen laivaston vesilentokoneiden emälaiva
SS Europa, vuonna 1928 rakennettu saksalainen matkustajalaiva
Europa (1734), Espanjan laivaston Fuerte-luokan linjalaiva
Europa (1789), Espanjan laivaston San Indefolso -luokan linjalaiva
Europa, tunnettu ns harrasterakenteinen lentokone, Suomessa 1 kpl (OH-XRT) 2010
Europa, Rooman provinssi
Europa Point, Gibraltarin eteläisin kohta
Europa, Sevillan metron asema
Air Europa, espanjalainen lentoyhtiö
Europa, elokuva vuodelta 1991
Pete Europa, oik. Petri Hakkarainen (s. 1960), suomalainen underground-kulttuurin suunnannäyttäjä
Europa-rakennus, Euroopan unionin neuvoston ja Eurooppa-neuvoston päätoimipaikkana toimiva rakennus Brysselissä.
Europa Clipper, Nasan avaruusluotain
Bandaranaiken kansainvälinen lentoasema

Bandaranaiken kansainvälinen lentoasema (sinhaliksi බණ්ඩාරනායක ජාත්‍යන්තර ගුවන්තොටුපොල, tamiliksi கொழும்பு பன்னாட்டு வானூர்தி நிலையம்) on Sri Lankan saarivaltion ainoa kansainvälinen lentoasema. Lentoasema sijaitsee 35 kilometrin päässä pääkaupunki Colombosta ja se valmistui vuonna 1957. Lentoasemalla on yksi 3,35 kilometriä pitkä kiitotie. Bandaranaiken kansainvälinen lentoasema toimii solmukohtana SriLankan Airlinesille ja Mihin Lankalle.
Lentoyhtiöt ja kohteet

| Lentoyhtiö | Kohteet |
| --- | --- |
AirAsia: Kuala Lumpur
Air Arabia: Sharjah
Air-India Express: Chennai
Cathay Pacific Airways: Bangkok (Suvarnabhumi), Hong Kong, Singapore
Condor: Frankfurt
Emirates: Dubai, Malé, Singapore
Etihad Airways: Abu Dhabi
Etihad Crystal Cargo: Abu Dhabi, Chennai
Expoair Cargo: Karachi, Kozhikode, Lahore, Malé
Kuwait Airways: Kuwait
Malaysia Airlines: Kuala Lumpur, Malé
MAS Kargo: Frankfurt, Kuala Lumpur, Tashkent
Maldivian: Malé
Midex Airlines: Al Ain
Oman Air: Malé, Masqat
Qatar Airways: Doha
Qatar Airways Cargo: Doha
Royal Jordanian: Amman
Saudi Arabian Airlines: Dammam, Jedda, Riad
Singapore Airlines: Singapore
SriLankan Airlines: Abu Dhabi, Bahrain, Bangalore, Bangkok (Suvarnabhumi), Chennai, Dammam, Delhi, Doha, Dubai, Frankfurt, Hong Kong, Jedda, Karachi, Kuala Lumpur, Kuwait, Lontoo (Heathrow), Malé, Milano (Malpensa), Mumbai, Masqat, Pariisi (Charles de Gaulle), Peking (Capital), Riad, Rooma (Fiumicino), Shanghai (Pudong), Singapore, Tokio (Narita), Thiruvananthapuram, Tiruchirapalli
Sri Lankan Cargo: Mumbai, Thiruvananthapuram
Thai Airways International: Bangkok (Suvarnabhumi)
Thomson Airways: Lontoo (Gatwick)
Aiheesta muualla

Wikimedia Commonsissa on kuvia tai muita tiedostoja aiheesta .
Lentoaseman ylläpitäjän kotisivut
David Shephard

David Shephard on fiktiivinen hahmo televisiosarjassa Lost. Häntä näyttelee Dylan Minnette.
 David esiintyy neljässä jaksossa.
Rooli

David Shephard on Jack Shephardin ja Juliet Carlsonin poika. Kun Jack ja Juliet eroavat, David alkaa vieraantua isästään ja Jack tapaa häntä keskimäärin kerran kuussa. Kun Jack hakee Davidin koulusta, hän yrittää keskustella Davidin kanssa mutta tuloksetta. Lopulta Jack lähtee äitinsä luokse lukemaan isänsä testamenttia. Jackin äiti paljastaa Davidin pelkäävän Jackiä ja olevan pettynyt Christianin hautajaisista.
Palattuaan kotiinsa Jack huomaa Davidin lähteneen. Jack lähtee Julietin asunnolle etsimään Davidiä, mutta ketään ei ole paikalla. Jack huomaa Davidin huoneessa valokuvan hänestä ja Davidistä. Jack kuuntelee vastaajan viestit, joista toinen kertoo Davidin musiikkiharjoitusten koe-esiintymisestä. Jack lähtee Davidin koe-esiintymiseen. Esiintymisessä Jack näkee Davidin soittavan pianoa. Jack kohtaa Dogenin, joka kehuu Davidiä sanoen pojalla olevan lahjoja. Jack kohtaa Davidin ulkona ja kysyy miksei tämä kertonut esiintymisestä. David vastaa, ettei hän halunnut epäonnistua Jackin silmissä. Jack sanoo isänsä tehneen samoin hänelle ja sanoneen, ettei Jackillä ole mitä se vaatii. Jack sanoo, ettei hän aio tehdä samaa virhettä minkä hänen isänsä teki ja ettei David koskaan epäonnistu hänen silmissään. David ymmärtää ja antaa Jackille anteeksi.
Myöhemmin David on isänsä kanssa lukemassa Christianin testamenttia. Ilana esittelee Clairen heille, jolloin Claire paljastuu Jackin siskopuoleksi ja Davidin tätipuoleksi. Jackin joutuessa lähtemään kiirelliseen leikkaukseen, David sanoo Christianin todella pitäneen kaiken omana tietonaan. David toivottaa Jackille onnea leikkaukseen.
Myöhemmin aamulla David sanoo laittaneensa Jackille aamiaista. Jack vitsailee, ettei murolaatikon avaaminen ole aamiaista. David kertoo Jackille illalla olevasta konsertista ja ehdottaa että Julietkin tulisi mukaan. Clairen saavuttua aamiaispöytään Jack saa puhelun, jossa kerrottiin Christianin arkun löytyneen.
David nähdään myöhemmin sairaalassa, jossa Jack ja Juliet työskentelevät.Jack kysyy heiltä, kuka saisi ylimääräisen lipun, kun Jack joutuu jäämään leikkaukseen. Jack ehdottaa Clairea, minkä Juliet hyväksyy. Konsertissa Claire alkaa saada supistuksia, minkä vuoksi hän joutuu menemään takahuoneeseen ja jättämään Davidin yksin. Tämän jälkeen Davidiä ei enää nähdä.
Locken saatua leikkauksen jälkeen muistinsa takaisin, hän huomauttaa Jackille, ettei tällä ole poikaa.
Vaasan Palloseuran kausi 2009

| Vaasan Palloseura> Kausi 2009 |
| --- | --- |
Puheenjohtaja:  Asko Kamppinen
Päävalmentaja:  Tomi Kärkkäinen (erosi 15.5.2009)   Petri Vuorinen & Juha Reini (15.5.2009 eteenpäin)
Stadion:  Hietalahden jalkapallostadion
Veikkausliiga:  8.
Suomen Cup:  7. kierros (9.–16.)
Liigacup:  Puolivälierät (5.–8.)
Paras maalintekijä:  
– Sarjassa:  Antonio Inutile (5)
– Kaikki kilpailut:  Antonio Inutile (6)   Tony Björk (6)
Suurin yleisömäärä:  4 247 (vs. HJK, 1.7.2009)
Pienin yleisömäärä:  1 316 (vs. MIFK, 17.10.2009)
Infobox OKVirheellinen NIMI-arvo: 
Kauden 2008 jälkeen Vaasan Palloseuran joukkue uusiutui rankasti yhdeksän pelaajan umpeutuvan sopimuksen jäätyä ilman jatkoa. Joukkue oli kuitenkin uusien pelaajien myötä lähes täydessä vahvuudessaan harjoitusten alettua. Uusi urheilutoimenjohtaja, Juha Reini, oli päävalmentaja Kärkkäisen ohella vahvasti mukana joukkueen kokoamisessa. Surkean alun vuoksi Kärkkäinen päätti erota jo toukokuussa, minkä jälkeen Reini otti valmennusvastuun yhdessä Petri Vuorisen kanssa. Tapahtuma piristi joukkuetta ja Palloseura varmistikin sarjapaikkansa edellisiä kausia aikaisemmin päätyen lopulta Veikkausliigan sijalle kahdeksan.
Olosuhteet

Hietalahden stadionin kehittämissuunnitelma edistyi joulukuussa Vaasan kaupunginvaltuuston hyväksyessä sadan tuhannen euron suunnittelumäärärahan vuoden 2009 budjettiin. Tarkempaan selvitykseen valittiin kaupunginhalituksen 8.12.2008 tekemän lisäyksen jälkeen kehittämistyöryhmän ehdotuksista kaksi vaihtoehtoa. Ensimmäisessä ehdotuksessa nykyinen stadion kunnostettaisiin täyttämään liigalisenssikriteerit. Lisäksi rakennettaisiin uusi pääkatsomo, jonka yhteyteen tulisi palloiluhalli. Toisessa ehdotuksessa rakennettaisiin täysin uusi jalkapallostadion. Vaasan Palloseurassa tieto päätöksestä otettiin hyvillä mielin vastaan. Palloseuran toimitusjohtaja, Eero Karhumäki, toivoi päätöksen tyydyttävän myös liigalisenssitoimikuntaa. VPS on joutunut pelaamaan vuoden 2005 Veikkausliigaan nousunsa jälkeen poikkeusluvalla katettujen istumapaikkojen vähyyden vuoksi. Palloseura sai poikkeusluvan myös kaudeksi 2009. Lisenssikomitea edellytti seuralta stadionolosuhteiden kehittämistä.
Joukkue suunnitteli helmikuun lopulle viikon kestävää ulkomaanleiriä Helsingborgiin. Tarkoituksena oli harjoittelun lisäksi pelata kaksi kovatasoista harjoitusottelua. Suunnitelma kuitenkin hylättiin norjalaisen FK Bodø/Glimtin peruttua osallistumisensa taloudellisiin syihin vedoten. Korvaavaa vastustajaa ei löydetty, joten myös VPS peruutti matkansa. Urheilutoimenjohtaja Reinin mukaan yksi peli ei olisi riittänyt täyttämään leirin urheilullisia tavoitteita.
Kilpailut ja ottelut > Suomen Cup

VPS osallistui vuoden 2009 Suomen Cupiin. Veikkausliigajoukkueena seura aloitti pelit viidennellä kierroksella, jolloin vastaan arvottiin Kaskö IKn ja Teuvan Pallon yhteisjoukkue KaIK/TePa. Koska Suomen Cupin sääntöjen mukaan alemmalla sarjatasolla pelaava joukkue saa kotiedun vielä tässä vaiheessa, VPS:n suurinumeroisesti voittama ottelu pelattiin Teuvan Keskuskentällä. Palloseura selvitti helpohkosti tiensä jatkoon vielä kakkosessa pelaavan FC Futuran kustannuksella, mutta cup-taival päättyi seuraavalla kierroksella toisen kakkosen joukkueen, FC Jazz-j:n, hakiessa yllätysvoiton Hietalahdesta.
| 0 | 1 | 2 | 3 | 4 |
| --- | --- | --- | --- | --- |
| 5. kesäkuuta 2009 | KaIK/TePa | 0–5 | Vaasan Palloseura |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0–2) |  22' 77' Hangelin    44' 65' Forsell    52' Aalto | Teuvan keskuskenttä   Yleisöä: ~350   |
|   |   | Raportti VPS:n sivuilla |  22' 77' Hangelin    44' 65' Forsell    52' Aalto | Teuvan keskuskenttä   Yleisöä: ~350   |
| 0 | 1 | 2 | 3 | 4 |
| --- | --- | --- | --- | --- |
| 8. heinäkuuta 2009 | FC Futura | 1–4 | Vaasan Palloseura |   |
| 0 | 1 | 2 | 3 | 4 |
| --- | --- | --- | --- | --- |
|   |  67' Ahmad | (0–2) |  15' Hahto    25' Kainu    61' Oma maali    80' Lindroos | Porvoon keskuskenttä     |
|   |  67' Ahmad | Raportti VPS:n sivuilla |  15' Hahto    25' Kainu    61' Oma maali    80' Lindroos | Porvoon keskuskenttä     |
| 0 | 1 | 2 | 3 | 4 |
| --- | --- | --- | --- | --- |
| 30. elokuuta 2009 | Vaasan Palloseura | 0–2 | FC Jazz-j |   |
| 0 | 1 | 2 | 3 | 4 |
| --- | --- | --- | --- | --- |
|   |   | (0–0) |  51' (rp) Gaetti    63' Qvist | Hietalahti     Tuomari: Mika Koskinen |
|   |   | Raportti VPS:n sivuilla |  51' (rp) Gaetti    63' Qvist | Hietalahti     Tuomari: Mika Koskinen |